प्रशासनलाई जनताप्रति उत्तरदायी बनाउन केही सुधारका काम थाल्नुपर्ने उनले बताए। कर्मचारी राजनीति छाडेर जनमैत्री हुनसके मात्रै सुधारको थालनी गर्न सकिने बास्कोटाले बताए। त्यसका लागि जनतासँग सम्बन्धित सेवालाई अधिकतम रुपमा स्वचालित कम्प्युटर प्रणालीमा लैजानुपर्ने, सेवाग्राहीको भिड लाग्ने कार्यालयमा बिदाको दिन र २४ सै घन्टा सेवाप्रवाहको व्यवस्था मिलाउनुपर्ने उनले बताए।
